钦定古今图书集成/明伦汇编/氏族典/第326卷 > 《廖用贤尚友录》 > 尢袤
## 钦定古今图书集成/明伦汇编/氏族典/第326卷 > 《廖用贤尚友录》 > 尢袤

按《宋史尢袤传》：“袤字延之，常州无锡人。少颖异，入太
学，以词赋冠多士，寻冠南宫。绍兴十八年，擢进士第，
尝为泰兴令，问民疾苦，累迁太常少卿。光宗即位，言
者以为周必大党，遂与祠。绍熙元年，起知婺州，改太
平州。召除给事中。上属疾，国事多舛，袤积忧成疾，卒。
嘉定五年，谥文简。子棐概，孙焴，礼部尚书。”